Oficiālais Vēstnesis L 275 , 25/10/2003 Lpp. 0009 - 0011



Komisijas Regula (EK) Nr. 1873/2003 (2003. gada 24. oktobris), ar kuru groza II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1490/2003 [2], un jo īpaši tās 7. un 8. pantu, tā kā: (1) Saskaņā ar Regulu (EEK) Nr. 2377/90 jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts ievadīt produktīvajiem dzīvniekiem. (2) Maksimāli pieļaujamos atlieku daudzumus Veterināro zāļu komitejas (VZK) ietvaros nosaka pēc tam, kad pārbaudīta visa būtiskā informācija, ko sniedz pieteikuma iesniedzēji saskaņā ar Regulas (EEK) 2377/90 noteikumiem, un ņemot vērā visu attiecīgo publiski pieejamo zinātnisko informāciju par konkrētās vielas atlieku nekaitīgumu dzīvnieku izcelsmes pārtikas produktu patērētājiem un jo īpaši Veselības aizsardzības veterināro pasākumu zinātniskās komitejas (SCVPH) atzinumus, un Apvienotās FAO un PVO pārtikas piedevu ekspertu komitejas novērtējumus. (3) Nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jānorāda attiecīgā pārtika, kas iegūta no apstrādātā dzīvnieka ("izmeklējamie audi"), kā arī to atlieku īpašības, uz kurām attiecas atlieku uzraudzība ("marķieratliekas"). Ja veterinārās zāles paredzēts lietot dzīvniekiem laktācijas periodā, maksimāli pieļaujamo atlieku daudzumu nosaka pienam. (4) Regulā (EEK) Nr. 2377/90 paredzēts, ka maksimāli pieļaujamo atlieku daudzumu noteikšana nekādā veidā neierobežo citu attiecīgo Kopienas tiesību aktu piemērošanu. (5) Pprogesterons ir progestagēnais hormons. Tas pakļauts lietošanas ierobežojumiem un kontrolpasākumiem, kas attiecībā uz hormoniem paredzēti Padomes 1996. gada 29. aprīļa Direktīvā 96/22/EK [3], kurā grozījumi izdarīti Eiropas Parlamenta un Padomes Direktīvu 2003/74/EK [4], ar ko nosaka, ka hormonus lauksaimniecības dzīvniekiem terapeitiskiem vai zootehniskiem mērķiem var ievadīt tikai saskaņā ar īpašiem nosacījumiem. (6) SCVPH vairākkārt apstiprinājusi, ka hormonu lietošana gaļas ražošanā augšanas veicināšanas nolūkā rada potenciālus draudus patērētāju veselībai hormoniem raksturīgo farmakoloģisko un toksisko īpašību, kā arī epidemioloģisko rezultātu dēļ. Pieejamie dati par progesteronu tomēr pašreiz nav pietiekami, lai veiktu kvantitatīvu tā riska novērtējumu, kas rodas no tādā gaļā vai gaļas produktos sastopamu atlieku iedarbības, kura iegūta no apstrādātiem dzīvniekiem. Šajā sakarā nav iespējams noteikt progesterona robežvērtības. (7) VZK savā sākotnējā un turpmākajā novērtējumā atzinusi, ka sabiedrības veselības aizsardzības nolūkā nebija nepieciešams noteikt maksimāli pieļaujamos progesterona atlieku daudzumus, ja to lieto veterinārajās zālēs, kas ir atļautas saskaņā ar Kopienas tiesību aktiem. Tādēļ tā izteikusi ierosinājumu iekļaut progesteronu Regulas (EEK) Nr. 2377/90 II pielikuma sarakstā. Saskaņā ar Regulas (EEK) Nr. 2377/90 13. pantu dalībvalstis nedrīkst aizliegt vai kavēt citu dalībvalstu dzīvnieku izcelsmes pārtikas produktu laišanu apgrozībā, pamatojoties uz to, ka dzīvnieku izcelsmes pārtikas produktu sastāvā ir veterināro zāļu atliekas, ja attiecīgās vielas ir uzskaitītas minētās regulas II pielikumā. (8) Dzīvnieku organismā progesterons rodas arī dabīgi. Progesterona endogēnās sekrēcijas līmenis dzīvniekos ir mainīgs, īpaši atkarībā no dzimuma, vecuma, šķirnes un dzimumvairošanās cikla. Ir pieejamas apstiprinātas metodes progesterona noteikšanai dzīvnieku audos. Ar šīm metodēm tomēr nav iespējams noteikt, vai progesterona hormoni un atliekas radušās dabīgi vai nē, un nevar kontrolēt to, vai tiek ievēroti Direktīvā 96/22/EK noteiktie lietojuma ierobežojumi. (9) Saskaņā ar Eiropas Parlamenta un Padomes Regulu (EK) Nr. 178/2002 [5], kurā grozījumi izdarīti ar Regulu (EK) Nr. 1642/2003 [6], riska pārvaldībā ņem vērā riska novērtējuma rezultātus un citus faktorus, kas attiecas uz izskatāmo jautājumu, piemēram, noteikšanas metodes un kontroles iespējamību, lai izvairītos no riska, ka šādas vielas varētu tikt ļaunprātīgi izmantotas. (10) Komisija uzskata, ka nepieciešami aizsardzības pasākumi pret iespējamu progesteronu saturošu veterināro zāļu ļaunprātīgu izmantošanu. Ierobežojot progesterona lietošanas noteikumus tā, ka progesteronu sieviešu dzimuma liellopiem, aitām, kazām un zirgiem var ievadīt tikai intravaginālā ceļā, tiek nodrošināti minētie papildu aizsardzības pasākumi, kas vajadzīgi, lai izvairītos no progesteronu saturošu veterināro zāļu ļaunprātīgas izmantošanas, jo tādējādi attiecīgās veterinārās zāles to specifiskā noformējuma dēļ faktiski nav iespējams izmantot aizliegtiem mērķiem. Tādēļ uzskata, ka ir lietderīgi progesteronu iekļaut Regulas (EEK) Nr. 2377/90 II pielikumā saskaņā ar šīs Komisijas regulas pielikumu, kurā progesterona lietošana ir ierobežota, atļaujot to lietot tikai šim īpašajam mērķim un ievērojot attiecīgo produkta sastāvu. (11) Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2377/90 II pielikumu groza, kā noteikts šīs regulas pielikumā. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no sešdesmitās dienas pēc tās publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 24. oktobrī Komisijas vārdā — Komisijas loceklis Erki Liikanen [1] OV L 224, 18.8.1990., 1. lpp. [2] OV L 214, 26.8.2003., 3. lpp. [3] OV L 125, 23.5.1996., 3. lpp. [4] OV L 262, 14.10.2003., 17. lpp. [5] OV L 31, 1.2.2002., 1. lpp. [6] OV L 245, 29.9.2003., 4. lpp. -------------------------------------------------- PIELIKUMS Regulas (EEK) Nr. 2377/90 II pielikumā iekļauj šādu(-as) vielu(-as). 2. Organiskās vielas "Farmakoloģiski aktīvā(-s) viela(-s) | Dzīvnieku suga | Prosterogens | Liellopi, aitas, kazas, zirgi (sieviešu dzimuma) | --------------------------------------------------